རྙོག་དྲ་སུས་ཀྱང་མི་འདོད་ཀྱང་རྙོག་དྲའི་རྒྱུ་རྐྱེན་ང་ཚོ་མིས་བཟོས་པ་ཞིག་ཆགས་ཡོད།འདིས་ཅི་ཞིག་སྟོན་བཞིན་ཡོད་ཅེ་ན།དེང་དུས་ཤེས་ཡོན་ལམ་ལུགས་ཀྱིས་གང་ཟག་སྒེར་དང་།ཁྱིམ་ཚང་།སྤྱི་ཚོགས་སོགས་བདེ་ཞིང་སྐྱིད་པ་ཞིག་བསྐྲུན་རྒྱུར་ནུས་པ་ལྡང་གི་མེད་པ་གསལ་པོར་མཚོན།ད་ཆ་ང་ཚོས་འདིའི་ཐོག་བསམ་བློ་ཤུགས་ཆེ་ཙམ་གཏོང་དགོས།ཞེས་སོགས་དུས་རབས་༢༠པའི་མི་རབས་རིམ་བཞིན་རྫོགས་རྒྱུ་ཡིན་པ་དང་།གཞོན་སྐྱེས་རྣམས་ནི་དུས་རབས་༢༡པའི་རེ་བ་ཡིན་པས་སློབ་སྦྱོང་ཡག་པོ་བྱས་ཏེ་ཞི་བདེ་ལྡན་པའི་འཛམ་གླིང་ཞིག་བསྐྲུན་རྒྱུར་འབད་བརྩོན་བྱེད་དགོས་པ་དང་།ཆོས་ལུགས་ནི་མི་སྒེར་གྱི་དོན་དག་ཅིག་དང་ཤེས་ཡོན་ནི་མི་ཚང་མར་དགོས་མཁོ་ཡོད་པ་ཞིག་ཡིན་ལ།དེ་བཞིན་གཟུགས་པོའི་འཕྲོད་བསྟེན་སློབ་སྦྱོང་ཡོད་པ་བཞིན་སེམས་ཁམས་འཕྲོད་བསྟེན་གྱི་སློབ་སྦྱོང་ཡང་བྱེད་གལ་ཆེན་པོ་ཡིན་པ་སོགས་བཀའ་སློབ་སྩལ་རྗེས་དྲི་བ་ཁག་ལ་བཀའ་ལན་སྩལ་རྗེས་སློབ་ཕྲུག་ཁག་ཅིག་གི་དྲི་བ་དང་འབྲེལ་ཏེ་བདེ་སྐྱིད་བསྐྲུན་ཐབས་ཀྱི་སྐོར་དང་།ཆོས་ལུགས་ཧ་ཅང་མང་པོ་ཡོད་པའི་ཁྲོད་རང་ཉིད་ཀྱི་ཁམས་དང་མོས་པར་འཚམ་པའི་ཆོས་ལུགས་དང་ལེན་བྱེད་དགོས་པའི་སྐོར་དང་།རྒྱ་གར་ནང་དུ་ཆོས་ལུགས་སྣ་ཚོགས་པ་ཞི་བདེ་མཉམ་གནས་བྱེད་ཀྱིན་པ་ནི་མིག་དཔེ་བཟང་པོ་ཞིག་ཡིན་པ་སོགས་བཀའ་སློབ་སྩལ་བ་དང་།